GiliGold/VAD_KnessetCorpus huggingface dataset:
מאיר שטרית: אני רואה וועדה פעילה עם דו"ח מסכם ויפה ומסודר ומאיר עיניים, ואני שמח על הדו"ח הזה.
מאיר שטרית: לפחות אני יודע מה הבעיות ואיפה הכיוונים.
מאיר שטרית: וכמו שאתם מבינים, אנחנו רואים את הבעיות, שמענו את הבעיות היום.
מאיר שטרית: אני חושב שצריך באמת לנסות ולקדם את הנושא הזה ולהביא אותו לכך שאנשים לא יחכו בתור הרבה זמן, כי יש תחרות, כמו שאמרו פה הפארמה, יש תחרות בין ישראל לבין מקומות אחרים במחקרים קליניים.
מאיר שטרית: והמחקרים האלה יוצרים בסופו של דבר תעשייה.
מאיר שטרית: כי אם מפתחים פה תרופה בארץ – יש לה משמעות כלכלית גדולה מאד ואדירה.
מאיר שטרית: יש אינטרס למדינת ישראל לקדם את המחקר.
מאיר שטרית: אם יש משהו שמחזיק את המדינה הזאת בחיים מבחינה כלכלית, היה המחקר הרפואי, השקעות ומחקר בפיתוח, הצעידה לפני כולם בתחומים גם הביומד וגם בתחומים האחרים – ההייטיב והרובוטיקה וכל הדברים האחרים.
מאיר שטרית: צריך להיות לנו, למדינה, אינטרס לקצר את לוח הזמנים הזה, לעשות אותו יותר יעיל, ואני מבין שהמשמעות הזאת עולה כסף.
מאיר שטרית: אבל זה כסף קטן ששווה כסף גדול, ואני מצטער לומר שלעתים האוצר נוהג בגישה של פני וויס –penny foolish, הוא חוסך פה שני גרוש ומפסיד מיליונים בצד השני, ואת זה צריך לתקן.
מאיר שטרית: ואני כראש וועדה רואה בזה חשיבות.
מאיר שטרית: אני אנסה לטפל בסוגיות האלה.
מאיר שטרית: יכול להיות שהדרך באמת, הפתרון האולטימטיבי המהיר יחסית, יכול להיות באמת מצב של יצירת אגרות שישלמו אלה שמבקשים את האישורים של הוועדה.
מאיר שטרית: אגרות יתנו יותר כלים לוועדה לפעול, להשיג יותר אנשים, יותר זמן.
מאיר שטרית: לשבת יותר ישיבות, ואם צריך לשלם על הישיבות, אולי שווה לשלם על הישיבות.
מאיר שטרית: הזמן הזה שווה, כיוון שבסוף הדרך, כשמאשרים בסופו של דבר בקשה – הבקשה הזאת כבר רצה לדרך, ואז מישהו עושה את התעשייה ומעיז, ואולי ימצא ואולי לא ימצא.
מאיר שטרית: אבל אנחנו צריכים להיות גורם שמאיץ את המהלכים ולא בולם אותם.
מאיר שטרית: נדמה לי שיש מקום לפעול.
מאיר שטרית: אני שמח ואני באמת מודה לטליה על העבודה הנהדרת.
מאיר שטרית: בפעם שעברה אני באתי אליה בטענות למה לא הוגשו עד היום, למרות שעברו 10 שנים, לא הוגשו התיקונים, למרות שצריך תיקונים, ואני שמח לראות את העבודה ועל זאת אני אשבח אותך, והיא גם תקבל באמת טיפול מאסיבי ורציני כפי שתראי.
מאיר שטרית: אני חושב שצריך לקדם באמת ולעשות את כל התיקונים האלה, ואני אנסה לקדם אותם במהירות.
מאיר שטרית: אני חושב שהדבר הזה הוא נכון וחשוב ואני באמת מודה לכולם, לכל אלה שהתארחו בוועדה, אני מודה לכם על ההשתתפות ואני מקווה שנתראה בשנה הבאה.
קריאה: לפני המועד.
מאיר שטרית: לא, בשנה הבאה שנתראה אחרי הדו"ח הבא, שנראה שיפורים מהיום עד השנה הבאה.
מאיר שטרית: זה מבחן האמת, האם נצליח בזמן הזה לעשות אכן שינויים.
מאיר שטרית: אני אעשה כל מה שאני יכול על מנת להביא לכך.
יריב לוין: על סדר-יומנו: אישור המלצת ועדת הכנסת לבחירת יושב-ראש לוועדת המדע והטכנולוגיה.
יריב לוין: אני מקדם בברכה את יושב-ראש הכנסת ואת כבוד השר.
יריב לוין: מאחר שחבר הכנסת גפני עוסק כבר שנים ארוכות ועובד על הארץ לשם שמיים, הוא רוצה עכשיו להרחיב את פעילותו גם לחלל ולעמוד בראש הוועדה הזו.
יריב לוין: אני מביא בפניכם, בהתאם להוראות סעיף 106(א)(1), הקובע שוועדה תבחר יושב-ראש מבין חבריה לפי המלצת ועדת הכנסת, וועדת הכנסת החליטה להמליץ בפני ועדת המדע והטכנולוגיה לבחור בחבר הכנסת משה גפני, הוותיק ועתיר הניסיון, כדי לכהן כיושב-ראש הוועדה – ואני בטוח, חבר הכנסת גפני, שתכניס בה תוכן רב ועמוק על כל גווני פעולתה.
יריב לוין: מי בעד אישור מינויו של חבר הכנסת גפני?
יריב לוין: לפיכך אני מברך אותך, חבר הכנסת גפני.
יריב לוין: אני מפקיד בידיך את הוועדה.
יריב לוין: גם יושב-ראש הכנסת, תחת שרביטך, יוכל לברך אותך.
ישראל אייכלר: אפשר לדעת מה נשמע בחלל, אדוני היושב-ראש?
משה גפני: לא, לוועדה קוראים: ועדת המדע והטכנולוגיה, "החלל" התווסף רק למשרד של השר פרי.
משה גפני: אבל אנחנו נגיע לחלל.
מנחם אליעזר מוזס: אבל תסמכו על גפני שהוא יידע למלא את החלל.
<קריאה: הוא גם יפיל חללים רבים בדרך.
משה גפני: ראשית, אני מודה לך, ממלא מקום יושב-ראש ועדת הכנסת, ואני מודה לך באופן אישי, מכיוון שהיו דיונים גדולים לגבי הוועדה ואתה תרמת באופן אישי לעניין.
משה גפני: היו ויכוחים, אם זה שייך לקואליציה או לאופוזיציה, ובסופו של דבר - - -
מנחם אליעזר מוזס: החליטו – לקואליציה.
<קריאה: יש לך בשורה בשבילם?
<קריאה: הם מצטרפים?
משה גפני: לא, יהדות התורה נמצאת באופוזיציה.
משה גפני: לאור מה שהתפרסם היום, אנחנו באופוזיציה ומחריפים את האופוזיציה.
אברהם מיכאלי: זו צריכה להיות הוועדה המתאימה, שנרחיב פה הרבה על זה.
אראל מרגלית: גפני, ברגע שיצאת, הפסדת.
אראל מרגלית: בוועדת הכספים היו תגובות בנושא הזה.
אברהם מיכאלי: פה היא הוועדה האמיתית עכשיו.
אברהם מיכאלי: תגיד שם ליושב-ראש עכשיו, שיעבור לפה.
משה גפני: לראשונה, סיעת יהדות התורה מקבלת את ראשות ועדת המדע והטכנולוגיה.
משה גפני: לא יודע עדיין מהי משמעות העניין מבחינת יהדות התורה, אבל התפתחות המדע בעולם ובארץ היא התפתחות בלתי רגילה.
משה גפני: אלמד את הדברים, כמובן, ואשתדל ליצוק תוכן נוסף על אלה שקדמו לי, אני מקווה גם לשיתוף פעולה עם הסיעות האחרות, ואני פותח את הישיבה.
משה גפני: נתחיל בך, אדוני יושב-ראש הכנסת, בבקשה.
יולי יואל אדלשטיין: תודה, אדוני יושב-הראש הנכנס, ואני מודה גם לחבר הכנסת יריב לוין על כך שלקח על עצמו את כל התהליך הידוע.
יולי יואל אדלשטיין: נשארו לנו עוד וועדות למנות?
יריב לוין: כן, את הוועדה המיוחדת למאבק בנגע הסמים.
יולי יואל אדלשטיין: מסתבר שעם הסיעות החרדיות קל יותר להסתדר מאשר עם הסיעות הערביות.
משה גפני: אל תחשוב שזה כל-כך קל, אדוני היושב-ראש.
יולי יואל אדלשטיין: לא, אני לא מקל ראש.
משה גפני: אבל עזרת לזה.
יולי יואל אדלשטיין: ניסיתי.
יולי יואל אדלשטיין: חברים, ברוכים הבאים.
יולי יואל אדלשטיין: בדרך לכאן, מספר רבנים חשובים ביקשוני להודיע שלמינויו של חבר הכנסת משה גפני לראשות ועדת המדע והטכנולוגיה, אין כל קשר לנושא לימודי הליבה, ואני מודיע את זה לפרוטוקול.
יולי יואל אדלשטיין: לחבר הכנסת גפני, כפי שאני מכיר אותו, יש תכונה – ואני אומר את זה לא רק כי בצרמוניות האלה צריך לדבר יפה על יושבי-הראש נכנסים – אני אתו הרבה שנים בכנסת ויש לו התכונה לקחת וללמוד כל נושא, אני לא בטוח לגבי החלל, אבל להיכנס לתוכן בצורה רצינית מאוד.
יולי יואל אדלשטיין: ההוכחה שקיבלנו כולנו היתה פעילותו בוועדת הכספים והשם אתו הוא יצא ממנה, וכאן הוועדה תוכל להגשים את הדברים האלה.
יולי יואל אדלשטיין: לגבי מספר רב של אנשים, חלקם חברי, שיושבים סביב בשולחן הזה ונושאים תארים אקדמיים מתקדמים, וטוב שכך – אני יכול לומר לך באופן הכי אישי שכאשר מבקשים ממני לדבר על המשפחה שלי, אני תמיד נזכר בסיפור הידוע של נשיא יהודי ראשון שנבחר בארצות-הברית, ובמהלך ה-inauguration, טקס ההכתרה של הנשיא, האימא היהודייה הגאה מגיעה ויושבת בשורה הראשונה, ולכל מי שבא לברך, היא אומרת: אתה רואה את הבחור הזה שם למעלה?
יולי יואל אדלשטיין: – האח הצעיר שלו הוא דוקטור.
יולי יואל אדלשטיין: אז זה הסיפור המשפחתי שלי, אני היחידי במשפחה שלעומת ההורים והאחים יצאתי לא דוקטור.
יולי יואל אדלשטיין: אל תיבהל, זה בסדר, אתה בחברה טובה.
יולי יואל אדלשטיין: ואני בטוח, כפי שאמרתי, שגם את הוועדה הזאת בנוכחות רבים וטובים, בלי שום מירכאות, של אנשי אקדמיה, תדע לנווט ותדע לסייע לאקדמיה הישראלית, למדע הישראלי שכולנו גאים בו, ובוודאי לתחומים נוספים.
יולי יואל אדלשטיין: גם נוכחות השר למדע, טכנולוגיה וחלל, מעידה על כך שלא מתייחסים כמו פעם לוועדה הזאת כאל משהו בפינת הכנסת, אלא ביחס הראוי.
יולי יואל אדלשטיין: ואני יכול לאחל לכולנו שתקדמו פה נושאים חשובים, כי התחומים בהם הוועדה מטפלת, כפי שאמרתי ואחזור ואומר, הם הגאווה של כולנו כאן במדינת ישראל.
יולי יואל אדלשטיין: יישר כוח ובהצלחה.
משה גפני: יריב, בבקשה.
יריב לוין: אני רוצה לאחל לך הרבה מאוד הצלחה.
יריב לוין: אני חושב שאחד היתרונות הגדולים בכהונה שלך בוועדה הזאת היא העובדה שאתה בא עם ידע עצום בכל מה שקשור במערכות הכספיות.
יריב לוין: נדמה לי שבסוף, התקדמות בתחומי המדע נשענת ותלויה בראש ובראשונה בסוגיה התקציבית.
יריב לוין: זהו תנאי יסוד שבלעדיו קשה מאוד להגיע לדבר מה, עליו נבנים כמובן כל היתרונות האחרים שיש בהון האנושי שלנו.
יריב לוין: אבל אין ספק שהצד הכספי הוא צד שיכול להכריע, הרבה פעמים, בשאלה לאן אנחנו הולכים.
יריב לוין: במובן זה, נדמה לי שלמדע ולטכנולוגיה בישראל יש היום סניגור שיידע להיאבק בכנסת, וגם מבין ומכיר את הרקע, ויידע להשיג את הדברים הנחוצים, כדי שנמשיך בכיוון הטוב והחשוב בו אנחנו נמצאים בתחום הזה.
יריב לוין: אני רוצה לאחל לך הרבה הצלחה, ואני בטוח שלמרות שאתה יושב עכשיו באופוזיציה, יהיה בינינו שיתוף פעולה הדוק שיבוא לידי ביטוי גם בכך שבוועדה הזאת יהיה תוכן אמיתי.
משה גפני: היות שאנחנו מקיימים מיד אחרי זה דיון בנושא סקירת פעילות משרד המדע, הטכנולוגיה והחלל עם השר יעקב פרי – אבקש ממך כמה מילים על נושא הוועדה.
משה גפני: אבל לפני כן – ישבתי אתמול עם צוות הוועדה, צוות נכבד מאוד ואנשים רציניים, והתחלתי ללמוד את הדברים כפי שאני נוהג תמיד, ומתברר שבנושא המחקר והפיתוח ובכל הנושאים שמשרדך מופקד עליו יש בוקה ומבולקה ממש.
משה גפני: כעם שהמחקר, הפיתוח והדברים שאנחנו בקיאים בהם ויודעים אותם, היה צריך להיות שהממשלה תשתתף בזה הרבה יותר, אבל התקציב הממשלתי הולך ופוחת והתקציב העסקי הולך וגדל.
משה גפני: עושים את זה, כמובן, בשביל רווח מיידי – אגב, רובם או חלקם הגדול הם מחו"ל, לא מכאן – ואנחנו נצטרך להתחיל לעבוד יחד.
משה גפני: נפגשתי אתך על דברים אחרים ואני מקווה שיהיה שיתוף פעולה.
אברהם מיכאלי: גם מה שנפגשת קשור למדע.
משה גפני: לא על מה שאתם חושבים.
יעקב פרי: זה מדעי החיים.
משה גפני: אני מבקש לומר לך, אדוני השר – אני בא לכנסת ממקום של לימוד, של מחקר, של דברים שאומנם לא נמצאים באקדמיה, שנמצאים בעולם התורה, ובציבור שאני בא ממנו יש פוטנציאל גדול לנושא, אלה שעוזבים את הלימוד.
משה גפני: יש דבר אחד שאני מאמין בו ואני אומר אותו – ואתה חבר בממשלה, ואני לא, אני לא בקואליציה – כשהממשלה עזרה לתורה, דירוג האשראי של ישראל עלה, וכשמתחילים לא לעזור, הדירוג יורד.
ישראל אייכלר: זה משהו מדעי ממש.
משה גפני: עם עובדות אי-אפשר להתווכח.
משה גפני: לא צריך להגיע לחלל בשביל זה.
יעקב פרי: אדוני, יושב-ראש הכנסת, גברתי מזכירת הכנסת, חבר הכנסת יריב לוין, ברכות חמות לך – אני יכול לקרוא לך ידידי, נכון?
יעקב פרי: למרות - - -
משה גפני: לא, בלי "למרות".
משה גפני: אנחנו ידידים ובסוף נגיע גם לאיזושהי הסכמה.
אברהם מיכאלי: גם יאיר לפיד קרא לו ידידי, וזה בינתיים הוריד לו את המניות.
ישראל אייכלר: אל תשווה, חס וחלילה.
משה גפני: אל תשווה, אל תשווה.
יעקב פרי: אני מוכרח לומר ששמחתי מאוד על מינויו של חבר הכנסת גפני ליושב-ראש וועדת המדע והטכנולוגיה, אנחנו נכניס אותך גם לחלל.
יעקב פרי: אין לי מקום בחללית הראשונה, אבל נמצא לך.
ישראל אייכלר: גפני יהיה שם כבר קודם.
יעקב פרי: זה מבטא לא רק את דעתי האישית ודעת המשרד, אלא את דעתם של כל חברי הכנסת שנמצאים פה ושלא נמצאים פה, שאתה ידוע בנמרצות, בנחישות ובהתמדה.
יעקב פרי: למשרד המדע, הטכנולוגיה והחלל, אתה לא רק שתסייע ולא רק שיחד אתנו תדחוף את הדברים – אין לי ספק בכלל שהמינוי הוא מינוי ראוי, ואני שמח עליו.
יעקב פרי: לכן אני מברך אותך, את חברי הכנסת שהם חברי ועדת המדע והטכנולוגיה.
יעקב פרי: וברשותך אני רוצה לקדם בברכה גם את כל האורחות והאורחים ממשרד המדע, מהאקדמיה הלאומית למדעים, את הפרופסור רות ארנון, את פרופסור איציק בן-ישראל יושב-ראש סוכנות החלל, וחבר הכנסת לשעבר; וכמובן, את כל המדענים הראשיים, סגני הנשיא למחקר ופיתוח באוניברסיטאות, נציגי הוות"ת, המטה הקיברנטי, סוכנות החלל הישראלית – נמצא פה המנכ"ל שלו ויגיד מספר דברים מאוחר יותר, בסקירה; את הרשות למשפט, טכנולוגיה ומדע, רשות התקשוב הממשלתית, נציגי מרכזי המו"פ האזוריים, מכוני המחקר, איגוד האינטרנט הישראלי, ומוזמנות ומוזמנים אחרים שלא ציינתי את תוארם או את המקום ממנו הם מגיעים; וכמובן המנהל הכללי של משרד המדע והטכנולוגיה, מר מנחם גרינבלום.
יעקב פרי: ברגע שתפתח את הדיון, אנחנו מוכנים להציג את משרד המדע והטכנולוגיה.
משה גפני: חבר הכנסת אראל מרגלית, חבר ועדת המדע, בקצרה בבקשה.
אראל מרגלית: קודם כל, ברכות.
אראל מרגלית: אני רואה את העבודה שלך בוועדת הכספים ואני שמח להיות חייל שלך בוועדת המדע והטכנולוגיה, ושתוביל אותנו רחוק.
אראל מרגלית: כבוד השר, אני שמח מאוד על העובדה שאתה אחראי על הנושא הזה.
אראל מרגלית: חברים יקרים, ישראל מיצבה את עצמה ב-20 השנה האחרונות כמוקד הטכנולוגי, אחרי המדעי, במקום השני בעולם מבחינת - - - חברות, ולא היינו יכולים בשום אופן לעשות זאת ללא התשתית הרוחנית – אני קורא למדע: תשתית רוחנית – שנמצאת פה בצורה היוצאת-דופן ביותר.
אראל מרגלית: בשנים הבאות, היה טוב אם היינו מנסחים בצורה ברורה מאוד באילו נושאים אנחנו רוצים להמשיך להוביל את העולם, כי הנושאים האלה, בהם המדע הולך לפני הפרקטיקה, הם התשתית שעליה אחר-כך בונים הרבה מאוד דברים, כולל הפרקטיקה.
אראל מרגלית: אני רוצה להציע כמתווה לוועדה, שיש היום, לדעתי, שבעה-שמונה נושאים מרכזיים בעולם שישראל יכולה להוביל, קודם כל מנקודת המבט המדעית, שלא כל הנושאים האלה חייבים להיות במרכז הארץ, חלק מהם יכולים להיות במקומות אחרים בארץ, והם יכולים להיות הדרך בה גם הטכנולוגיה, שהרבה פעמים הולכת אחרי המדע, יכולה ליצור הזדמנויות גדולות לאוכלוסיות חדשות בישראל וגם מקומות עבודה ברמות הגבוהות ביותר, והמדע הוא גם כלי מדהים להחזיר לארץ הרבה מאוד מהאנשים המצוינים ביותר שנמצאים בכל מיני מקומות בעולם, ואני מציע מחשבה של road show, של החזרת המובילים המדעיים שלנו, עם אלה שנמצאים פה כמובן.
אראל מרגלית: כי אם רוצים לדעת מהו היתרון היחסי הכי גדול של ישראל, הוא לאו דווקא החברות הטכנולוגיות, הוא דווקא המדע והחשיבה הרוחנית והיצירתית, שהם תשתית התעסוקה כולה לאחר מכן.
משה גפני: תודה רב.
אורי מקלב: תודה רבה לך, אדוני היושב-ראש, כבוד מכובדי השר, יושב-ראש הקואליציה, מזכירת הכנסת, חברי חברי הכנסת, אני חושב שאין כמוך בכנסת שהוכיח שלא התפקיד עושה את האדם, אלא האדם עושה את התפקיד, מכיוון שהוכחת בצורה בולטת בשנים עברו, וגם בקדנציה האחרונה בוועדת הכספים, שלא צריך להיות כלכלן כדי לעמוד בראשות ועדה, ואין ספק שגם כאן תוכיח שלא צריך להיות מדען כדי להצליח לעמוד בראשות ועדה.
אורי מקלב: הנמרצות, התפיסה המהירה, הנחרצות והזריזות שלך, והיכולות הרבות שיש לך – כפי שהוכחת לא פעם, אתה יכול להפוך כל מקל של מטאטא לתותח-על.
משה גפני: אנשים עוד יאמינו לזה.
אורי מקלב: אנשים באו לכאן בגלל שהם מאמינים בזה – וגם את הקירות העבים שיש בוועדה הזו, בחדר המוגן כאן, אתה צריך ללמוד ביכולות שלך.
אורי מקלב: אני רוצה להגיד משהו פנימי יותר ברגע החגיגי הזה, מעבר לברכות הרגילות, ואנחנו נמצאים ביום בו אנחנו ממנים אותך לתפקיד – גם אם היתה לך חשיבה או עדיפות אחרת, אז אנחנו, סיעת דגל התורה בתוך יהדות התורה, שמחים שאתה נמצא בתפקיד הזה, מכיוון שזו לא ברירת מחדל.
אורי מקלב: אלא, כפי שידוע, היו שני תפקידים שהיו לך בוועדת הכספים או כאן בוועדת המדע, ובחרת ונבחרת להיות יושב-ראש ועדת המדע, אנחנו יודעים שקיבלנו גם חבר בוועדת הכספים וגם יושב-ראש ועדת המדע.
אורי מקלב: אם מישהו חושב שהוא יצליח לרסן אותך או להקפיא אותך בתוך החדר הזה בוועדת המדע, אין ספק שאתה תצליח לפרוץ זאת והוא לא יצליח בכך.
אברהם מיכאלי: נעניק לו תואר דוקטור של כבוד בקרוב.
אורי מקלב: לא, הוא יהיה דוקטור ממש, לא רק של כבוד.
אורי מקלב: ויכול להיות שהקואליציה עוד תתחרט על כך שהסכימה שמהאופוזיציה יעמוד יושב-ראש ועדת המדע.
משה גפני: חבר הכנסת אברהם מיכאלי, בבקשה.
אברהם מיכאלי: תודה אדוני היושב-ראש, אני מברך אותך על כניסתך לתפקיד ואני מסכים עם חבר הכנסת מקלב שאמר שבראשות הוועדה הזאת, ולשמחתי ישבתי בה שתי קדנציות, ישבו יושבי-ראש שבנו את הוועדה הזאת בצורה פעלתנית מאוד.
אברהם מיכאלי: אני אזכיר רק אחד מהם, לשבחו, את חבר הכנסת מאיר שטרית, שהפך את הוועדה הזאת לדומיננטית מאוד בכנסת, לא רק בחקיקה, אלא בנושאים השונים שנדונו פה.
אברהם מיכאלי: מי שרואה אותך כמי שנחת מהחלל לוועדה הזאת – אני חושב שאתה האיש שמסוגל לרדת לעומק הדברים, ויש פה נושאים שנדונים לטובת המדינה, לטובת כלל ישראל, כי המוחות שמופיעים פה הם האנשים שתרמו ותורמים לטובת המדינה.
אברהם מיכאלי: הוועדה הזאת תנצל את יכולות העבר שלך כדי שנוכל לשדרג את הוועדה, ויחד עם השר שיופיע אצלנו, נוכל להראות לו שהוועדה הזאת יכולה להיות ועדה מוצלחת.
אברהם מיכאלי: ותצליח בעזרת השם.
משה גפני: חבר הכנסת באסל גטאס, בבקשה.
באסל גטאס: יש לי שתי נגיעות אישיות לוועדה ולהרכב הנוכחי.
באסל גטאס: אני ממש שמח על בחירתך, הרב גפני, כיושב-ראש הוועדה, וגם על בחירתו של יעקב פרי דווקא למשרת שר המדע.
באסל גטאס: הנגיעה האישית השנייה היא שאני מדען בעצמי, דוקטור להנדסה סביבתית, הקמתי את המו"פ האזורי הראשון במגזר הערבי.
באסל גטאס: ב-1995, כשצבי ינאי ושולמית אלוני באו לבקר בשפרעם בשביל לחשוב על הקמת מו"פ אזורי, זה היה קרוב למישהו שהולך במדבר באפריקה ומתחיל לחשוב על הקמת מעבדה ראשונית, שהקמנו במענק הראשון של משרד המדע בקראוון בעיילבון, ואני שמח שחבר כנסת ערבי שני, דוקטור חנא סוויד, היה ראש מועצה מקומית בעיילבון.
באסל גטאס: זה fair story או סיפור סינדרלה, שהוא היה ראש המועצה שחיבר אותנו למים, ללא רישיון לבנייה, וכך התחלנו לעבוד במחקר מדעי פר אקסלנס.
משה גפני: חבר הכנסת באסל, אני מזמין אותך לישיבה שתתקיים תיכף.
משה גפני: תלמד ממני לפחות את החלק הזה, אתה לא צריך להיות חבר בוועדה כדי לבוא אליה באופן קבוע.
באסל גטאס: אני רוצה לעבור להיות חבר ועדה.
משה גפני: אבל אתה יכול לבוא גם אם אתה לא חבר.
יריב לוין: אני מודיע, כדי שלא יהיה ספק, לא יהיו שינויים בהרכבי הוועדות, במספרי החברים ובחלוקה הסיעתית.
יריב לוין: לא נכון להיום.
יריב לוין: עד שאתם תצטרפו לקואליציה.
משה גפני: חבר הכנסת באסל, אני מזמין אותך לבוא לוועדה באופן קבוע ואני חושב שאתה יכול לתרום.
יעקב פרי: אנחנו נשמח.
משה גפני: השר גם אומר, אנחנו נשמח בהשתתפות שלך.
באסל גטאס: יש לי הרבה שאיפות והרבה חלומות.
משה גפני: אתה לא צריך להיות חבר ועדה כדי להשתתף בקביעות.
יעקב אשר: ובוודאי אם הוא מדען.
משה גפני: חבר הכנסת מוזס, בבקשה.
משה גפני: ואחריו חבר הכנסת אשר וחבר הכנסת אייכלר.
מנחם אליעזר מוזס: כיושב-ראש סיעת יהדות התורה אני רוצה לאחל לך בשם כל הסיעה כולה – ואנחנו החלטנו שאתה תהיה יושב-ראש הוועדה הזאת, ומי שמכיר את גפני וכפי שכולם שמעו קודם, הוא עוד יפרוץ מהוועדה הזאת לכל הוועדות, כולם יוזמנו לכאן.
מנחם אליעזר מוזס: במדע צריכים את תקציב המדינה, זה דבר שצריך להיות במדע.
מנחם אליעזר מוזס: אבל כששאלת מה הקשר בין יהדות התורה למדע - - -
משה גפני: לא שאלתי, אמרתי שזו פעם ראשונה - - -
מנחם אליעזר מוזס: זו לא פעם ראשונה.
מנחם אליעזר מוזס: החלק הראשון של הרמב"ם הוא "ספר המדע".
משה גפני: זאת אומרת, אנחנו הולכים בדרכו של הרמב"ם עכשיו.
מנחם אליעזר מוזס: אז לא נשאר לי אלא לאחל לך בכל אשר תפנה תשכיל ותצליח, ובעזרת השם והניסיון שלך, ובסיעתא דשמיא, ילוו אותך.
משה גפני: נכון, אחד הספרים של "היד החזקה" הוא "ספר המדע".
יעקב אשר: אני אגיד בקצרה – ברכות לרב גפני.
יעקב אשר: הרב גפני, לאורך כל הקריירה הפוליטית שלו ומעבר לדברים הרגילים שטיפל בהם – זה מושג ידוע שהוא היה פעיל בנושאים של איכות סביבה, חבר כנסת "ירוק" מאוד, "ירוק" לא בחלק של הניסיון.
משה גפני: כבר אמרו עלי בכנסת שאני חבר הכנסת השחור הכי ירוק בכנסת.
יעקב אשר: זה מה שנקרא: black is beauty.
יעקב אשר: לקחת את הנושאים האלה אז וקידמת אותם מאוד, גם בהיבט של הציבור החרדי אבל גם בהיבט הכללי, של כל מדינת ישראל.
יעקב אשר: ועדת הכספים, אני חושב שהיא מן המפורסמות ומבטיחות ראיה.
יעקב אשר: אני יכול להציע לכם, אנשי המקצוע, תוציאו את כל החלומות והתוכניות מהמגירה, אני חושב שיהיה לכם יושב-ראש נמרץ עם שר נמרץ, אבל יושב-ראש בלתי נלאה שבהחלט יוכל לקדם את הדברים הללו.
יעקב אשר: וכשאני מסתכל על העניין הטכנולוגי, החלל, אני רואה דברים שקשורים לחיי היומיום, אם בנושא בטיחות בדרכים, אם בנושא טכנולוגיות ביטחוניות, הרי אנחנו יודעים שגם הדברים הביטחוניים שפעם היו בצורות אחרות, הפכו להיות הרבה יותר בצורה של מדע טכנולוגיה.
יעקב אשר: הרב גפני, יש לך הזדמנות להטביע חותם נוסף במדינת ישראל, להראות ולהוכיח הלאה, כפי שעשית עד היום, שאנשי הציבור ואנשים חרדיים יכולים לנהל – לנהל עיר, לנהל ועדות, לנהל משרדים – בצורה מעוררת כבוד והתפעלות.
יעקב אשר: ובימים טרופים אלה, כשלא מנסים לשפר את התדמית, זו תהיה הוכחה ניצחת לכמה החיבה וההזדהות, עם כל חילוקי הדעות הפוליטיים שקיימים פה בבניין כלפיך – זו תעודת כבוד לאיש ציבור בכלל ולאיש ציבור חרדי בפרט.
יעקב אשר: שיהיה לך בהצלחה.
ישראל אייכלר: הרב משה גפני, אני רוצה לברך אותך על היבחרך.
ישראל אייכלר: אנחנו מאמינים כי "מה' מצעדי גבר כוננו".
ישראל אייכלר: יכול להיות שחשבת שיושב-ראש ועדת הכספים הוא התפקיד הכי חשוב – אם משמיים הועידו אותך לתפקיד הזה, סימן שפה הוא המקום שתוכל לעשות הרבה כדי שהטכנולוגיה תשרת את האדם ולא שהטכנולוגיה תשעבד את האדם.
ישראל אייכלר: אבל אני לא יודע למה מתפלאים על הקשר בין יהדות התורה למדע, הרי מה כתוב?
ישראל אייכלר: "שאו מרום עיניכם וראו מי ברא אלה".
ישראל אייכלר: תפקיד האדם להתבונן כל הזמן במערכות הטבע ולראות את ההנהגה האלוקית בתוך הטבע.
ישראל אייכלר: זה הדבר הכי חשוב.
ישראל אייכלר: וכתוב בתורה: כי היא חכמת
ישראל אייכלר: כם ובינת
ישראל אייכלר: כם לעיני כל העמים, ואמרו, רק עם חכם ונבון הגוי הגדול הזה.
ישראל אייכלר: על מה זה כתוב?
ישראל אייכלר: אומר רש"י: על חישובי המהלכים של הכוכבים והמזלות, והגלקסיות – זאת ההבחנה של העם הגוי הגדול הזה, העם היהודי.
ישראל אייכלר: כך שזה נראה לי כמו כפפה ליד שיהודי בן תורה, שלמד כל-כך הרבה, יבוא לוועדת המדע והטכנולוגיה, ויתבונן וינחיל לכל העמים את החוכמה היהודית הגדולה ביותר.
ישראל אייכלר: אז ברכות, ושיהיה לך בהצלחה.
משה גפני: אני מודה לכל המברכים.
משה גפני: אני אשתדל ליישם את הדברים כמיטב יכולתי כדי לסייע גם למשרד המדע וגם לציבור, ואני מסיים את הישיבה הזאת.
משה גפני: אני פותח את ישיבת ועדת המדע והטכנולוגיה, אני מקדם בברכה את השר יעקב פרי, שר המדע, הטכנולוגיה והחלל, את נשיאת האקדמיה הלאומית למדעים, פרופסור רות ארנון, את המדענים הראשיים של משרדי הממשלה, את ידידי, פרופסור בן-ישראל, יושב-ראש המולמו"פ, נציגי האוניברסיטאות ואורחים נכבדים.
משה גפני: אמרתי בישיבה הקודמת ואני חוזר על כך לפני שאתה מתחיל בסקירה, מדינת ישראל התקדמה מאוד במחקר והפיתוח, בכל הנושאים שאנחנו דנים בהם עכשיו ובכל מה שקשור במשרד שלך.
משה גפני: התברר שבמהלך השנים ממשלת ישראל צמצמה את תקציבה לנושאים הללו כאשר העולם מתפתח בכיוון הזה, ואחד הדברים החשובים שיש למדינת ישראל שלא תלוי בדברים אחרים הוא ההון האנושי, אנשים שהיכולות שלהם גבוהות מאוד, יחסית למה שקורה בעולם.
משה גפני: ומה שקרה הוא שהתפזר כל עניין המחקר, כל הנושאים הטכנולוגיים – יש את זה במוסדות להשכלה גבוהה, באוניברסיטאות, במכוני המחקר, יש את זה במשרדים השונים, גם במחקר היישומי שנמצא במשרדים שעוסקים בעניין הזה, גם במחקר האקדמי – ובכל הנושאים הללו, לפי דעתי, אין יד מכוונת.
משה גפני: אני אומר שוב, אם אני טועה, אני הולך ללמוד את זה.
יעקב פרי: אתה לא טועה.
משה גפני: אז אני רוצה להוביל את הנושא הזה, לנסות להגיע למצב בו הממשלה או המדינה תהיה מעורבת יותר בעניין, שיהיה סדר בנושאים.
משה גפני: אני לא אומר שצריך להוציא מהאוניברסיטאות, להוציא מהמחקר, ולהעביר את זה לגוף אחד, ואני לא אומר שמשרד החקלאות או משרד התמ"ת לא צריכים לעסוק במחקר יישומי.
משה גפני: צריך שתהיה יד מכוונת, צריך שמישהו יעמוד מלמעלה – אני מתכוון שר בממשלה וועדה שמפקחת עליו – שיידע לאיזה כיוון אנחנו הולכים, לעשות גם את התכנון לטווח הארוך וגם את מה שאנחנו עושים בשנה הקרובה.
משה גפני: אני מקווה שאכן יהיה שיתוף פעולה גם עם הגופים הנכבדים שעוסקים בעניין, גופים נכבדים ורציניים והם גאווה למדינת ישראל ולמה שקורה בעולם.
משה גפני: וכמובן, שיתוף הפעולה בין משרד המדע לבינינו.
משה גפני: מרגע זה ואילך אני אומר: משרד המדע, להלן: משרד המדע, הטכנולוגיה והחלל.
משה גפני: לא צריך להסתכל בעניין שיתוף הפעולה בחלק הפוליטי, המטרה שלנו היא משותפת וזה חשוב מאוד בכל תחום שאנחנו עוסקים בו.
משה גפני: ההתפתחות של העברת מידע, בה אנשים מאבדים את הפרטיות שלהם בעקבות ההתפתחות הטכנולוגית, גם לכך צריך למצוא פתרונות.
משה גפני: ההתפתחות הטכנולוגית היא מרשימה, אבל המציאות בה אדם מאבד את הפרטיות שלו כמעט בכל תחומי החיים, גם במצלמות, גם בטלפונים סלולריים, גם בנושאים טכנולוגיים אחרים, בכל הדברים האלה אנחנו מתחילים עכשיו עידן שלא היה קודם.
משה גפני: הטכנולוגיה התפתחה, המדע מתפתח, וצריך לעשות סדר בעניין הזה, שזה לא יהיה אושר השמור לבעליו לרעתו, גם מבחינה מוסרית, גם מבחינה ציבורית, וגם מבחינת חיי היומיום של כל אזרח ואזרחית ושל כל משפחה במדינת ישראל.
משה גפני: אנחנו מתחילים ישיבה חצי חגיגית, אבל היא ישיבת עבודה – סקירת שר המדע מר יעקב פרי, על פעילות משרדך.
יעקב פרי: תודה כבוד היושב-ראש, שוב ברכות לכולם ותודה על המחמאות, גם בשמו של היושב-ראש וגם בשמי כמובן.
יעקב פרי: אנחנו נציג מצגת שיוליך אותה מיד מנכ"ל משרד המדע, וישתתפו בה שותפינו הנאמנים לעשייה היומיומית.
יעקב פרי: אני רוצה לחזור על חלק מן הדברים במספר משפטים, ולא איכנס כאן לפרטים.
יעקב פרי: אין ספק, ואתה צודק, כבוד היושב-ראש, שבמהלך השנים, אני לא יודע אם נלקחו ממשרד המדע או לא ניתנו לו כל מיני גופים וארגונים שלטעמי, ועדיין לא למדתי את המשרד על בוריו, ראוי היה שיהיו תחת אחריות משרד המדע.
יעקב פרי: אני מניח שבמהלך הדיונים, ואני בטוח שהם יהיו דיונים פוריים ותכליתיים שאתה תנהל, יעלו חלק מן הדברים, גם בנושאים הארגוניים וגם בנושאים התקציביים.
יעקב פרי: ומטבע הדברים, הסקירה שנעביר כאן היום תעסוק בקיים ובמתוכנן ולא בבכייה על העבר.
יעקב פרי: אני צודק, מנחם?
<מנחם גרינבלום: במאה אחוז.
יעקב פרי: ההון האנושי הוא המשאב הלאומי אולי המרכזי והחשוב ביותר במדינת ישראל, והוא בא כמובן לידי ביטוי בתחומי המדע, הטכנולוגיה והחלל, אם בתעשיות עתירות ידע, כמו ההייטק הידוע של מדינת ישראל, ואם באקדמיה שהיא פורצת דרך ללא ספק.
יעקב פרי: התחומים הללו, אדוני היושב-ראש וחברי לוועדה, הם המפתח לאיתנות, לצמיחה הכלכלית של המדינה, והייתי רוצה לקבוע שכל השקעה בהם מחזירה את עצמה בריבית דריבית לרווחת אזרחי ותושבי המדינה.
משה גפני: מהו תקציב המשרד שלכם?
<מנחם גרינבלום: 92 מיליון שקל במזומן ו-50 מיליון שקל בהרשאות, כבסיס התקציב.
משה גפני: כמו תיאטרון הבימה.
אברהם מיכאלי: זה אחרי שנטלו מכם לאחרונה סמכויות בכל מיני תחומים?
יעקב פרי: עוד לא.
אברהם מיכאלי: אם ככה, אז זה פחות, הרב גפני.
יעקב פרי: לא, לא, אבל נעסוק בזה מיד.
משה גפני: זה התקציב, המנכ"ל?
<מנחם גרינבלום: הבסיס לתקציב בתחילת 2013 הוא 92 מיליון שקל.
משה גפני: זה לא יישאר ככה.
משה גפני: אני לא חושב שזה כבוד.
<מנחם גרינבלום: אנחנו נרחיב ונשמח להיעזר בכל.
יעקב פרי: אנחנו צריכים להמשיך ולהשקיע בתשתיות אנושיות לצד ההשקעה בתשתיות מחקר ופיתוח פיזיות, כדי שההובלה הישראלית תמשיך וכדי שהמדינה תמשיך לשגשג.
יעקב פרי: כפי שתראו מיד, משרד המדע משקיע בין היתר בתשתיות מחקר לצד השקעה בחיזוק ובקידום המחקר והפיתוח בפריפריה בניסיון אמיתי וכן להנגיש את המדע, הטכנולוגיה והחלל לקהילה, לבני נוער ולכלל האוכלוסיה.
יעקב פרי: וכשאני אומר "לכלל האוכלוסיה", אני מתכוון לכלל האוכלוסיה, מכל מין, צבע, לאום, דת, וכיוצא בזה.
משה גפני: והשקפת עולם.
יעקב פרי: והשקפת עולם, צודק.
משה גפני: אני רציתי לקדם פעם את הציבור החרדי בתפקידים, אז אמרו לי שזה לא דת, לא גזע ולא מין.
משה גפני: לכן אמרתי, גם השקפת עולם.